CELEX: 31981R2286
Language: el
Date: 1981-08-07 00:00:00
Title: Κανονισμός (ΕΟΚ) αριθ. 2286/81 τής Επιτροπής τής 7ης Αυγούστου 1981 περί τής δυνατότητας, γιά τήν περίοδο εμπορίας 1981/82, λύσεως συμφωνητικών μακροπροθέσμου αποθεματοποιήσεως γιά γλεύκη σταφυλής καί συμπυκνωμένα γλεύκη σταφυλής

Avis juridique important

|

31981R2286

Κανονισμός (ΕΟΚ) αριθ. 2286/81 τής Επιτροπής τής 7ης Αυγούστου 1981 περί τής δυνατότητας, γιά τήν περίοδο εμπορίας 1981/82, λύσεως συμφωνητικών μακροπροθέσμου αποθεματοποιήσεως γιά γλεύκη σταφυλής καί συμπυκνωμένα γλεύκη σταφυλής  

Επίσημη Εφημερίδα αριθ. L 223 της 08/08/1981 σ. 0015

***** ΚΑΝΟΝΙΣΜΟΣ (ΕΟΚ) αριθ. 2286/81 ΤΗΣ ΕΠΙΤΡΟΠΗΣ  της 7ης Αυγούστου 1981  περί της δυνατότητας, για την περίοδο 1981/82, λύσεως συμφωνητικών μακροπροθέσμου αποθεματοποιήσεως για γλεύκη σταφυλής και συμπυκνωμένα γλεύκη σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φερουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 8 παράγραφος 3 και το άρθρο 9 παράγραφος 5,  Εκτιμώντας:  ότι το άρθρο 12 του κανονισμού (ΕΟΚ) αριθ. 2600/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2252/81 (4), προβλέπει τη δυνατότητα λύσεως των συμφωνητικών μακροθέσμου αποθεματοποιήσεως για γλεύκη σταφυλής και συμπυκνωμένα γλεύκη σταφυλής·  ότι ο εμπλουτισμός του τρυγητού, όταν είναι αναγκαίος, πρέπει να πραγματοποιείται πριν λήξει το μεγαλύτερο μέρος των συμφωνητικών μακροπροθέσμου αποθεματοποιήσεως για γλεύκη σταφυλής και συμπυκνωμένα γλεύκη σταφυλής· ότι, ως εκ τούτου, αποδεικνύεται σκόπιμο να παρασχεθεί, για την περίοδο 1981/82, η δυνατότητα λύσεως συμφωνητικών, η οποία αναφέρεται στο άρθρο 12 του προναφερθέντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η δυνατότητα λύσεως των συμφωνητικών μακροπροθέσμου αποθεματοποιήσεως για γλεύκη σταφυλής και συμπυκνωμένα γλεύκη σταφυλής, που αναφέρεται στο άρθρο 12 του κανονισμού (ΕΟΚ) αριθ. 2600/79, παρέχεται για την περίοδο 1981/82.  2. Τα συμφωνητικά αποθεματοποιήσεως που αναφέρονται στην παράγραφο 1 λύνονται κατόπιν αιτήσεως των ενδιαφερομένων παραγωγών. Στην περίπτωση αυτή, παραμένει κεκτημένο το δικαίωμα προς ενίσχυση για αποθεματοποίηση για την περίοδο κατά την οποία τα γλεύκη σταφυλής και τα συμπυκνωμένα γλεύκη σταφυλής έχουν υπαχθεί σε τέτοιο συμφωνητικό.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Αυγούστου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 297 της 24. 11. 1979, σ. 15.  (4) ΕΕ αριθ. L 227 της 29. 8. 1981, σ. 10.